कक्राझार,24  आगस्ट : जारिमिनारि थामथि बिटिआर गोरोबथानि गेजेरजों बाक्सा जिल्लानि बरमायाव लुफुंजानो गोनां बड'फा उपेन्द्रनाथ ब्रह्म मिरु सोलोंसालियाव नेपालि राव आरो हारिमुनि फरायसं मिरु सोसन्नो थाखाय आसाम नेपालि थुनलाइ आफादया गाहाय मन्थ्रि नरेन्द्र मदिनिसिम गोसोखां बिलाइ दैथायहरदों ।आसाम नेपालि थुनलाइ आफादनि आफादगिरि कृष्ण बाहादुर थापानि दैदेन्नायाव कक्राझार,चिरां,उदालगुरि आरो बाक्सा जिल्ला जुथाइ नेपालि थुनलाइ आफादया जुथायैनो दिनै बिटिसि प्रिन्सिफाल सेक्रेटारिनि गेजेरजों गोसोखां बिलाइ दैथायहरना जालांनाय थामथि बिटिआर गोरोबथाखौ बरायनायजों लोगोसे बे गोरोबथानि गेजेरजों ओन्सोलाव गोजोनआ गोजोरै गायसनजागोन होन्नानै मिजिंथिनाय फोरमायो ।बाक्सा जिल्लायाव नेमसुआ मिजरावनि गिबि मन्थ्रि जरामथांगानि मुसुखा सावदों